section_heading: Ponovno okupljanje i liječenje od ovisnosti
paragraph_text: Dan 14. veljače 1984., Joe Perry i Brad Whitford koji su iz Aerosmitha otišli 1979., odnosno 1981., prisustvuju njihovom koncertu i u travnju iste godine vraćaju se u sastav. Prema riječima članova sastava u posebnoj emisiji Behind the Music  glazbene TV kuće VH1, Tyler je prvi telefonski nazvao Perrya i obratio mu se ohrabrujućim riječima što ga je navelo da se vrati u sastav. Sastali su se svi zajedno iza pozornice gdje su potvrdili povratak Perrya i Whitforda natrag u sastav.